Nolūkā nodrošināt Rīgas Stradiņa universitātes (turpmāk – RSU) rīkotā inkubācijas (INK) programmas (turpmāk – Inkubācijas programma) atlases konkursa pretendentu personas datu korektu apstrādi, informējam, ka norādot savus personas datus pieteikuma anketā Jūs piekrītat sniegto personas datu – vārds, uzvārds, augstskola, fakultāte, studiju virziens, statuss augstskolā, loma/atbildība komandā, telefons, e-pasts adrese, kā arī CV norādītie dati, studentu apliecības kopijas/izziņa no augstskolas par studējošā statusu (studējošajiem), RSU diploma kopijas (RSU absolventiem), RSU darbinieku apliecību kopijas (RSU akadēmiskajam un vispārējam personālam), apstrādei, kas nepieciešama pasākuma organizēšanai un administrēšanai. Datu glabāšanu RSU veiks “3” (trīs) gadus pēc Inkubācijas programmas noslēguma, ja vien šādu datu ilgāka uzglabāšana konkrētajā gadījumā nav noteikta vai atļauta ar normatīvajiem aktiem. Gadījumā, ja piekrītat, ka Jūsu e-pasts var tikt izmantots, lai sniegtu Jums elektronisku informāciju par citām RSU aktivitātēm un organizētajiem pasākumiem, tad personas dati – e-pasta adrese, tiek glabāti pastāvīgi.

Personas datu apstrāde Inkubācijas programmas atlases konkursā notiek ar mērķi izvērtēt pretendentu atbilstību Biznesa inkubatora nolikuma (turpmāk – nolikums) prasībām, atlases konkursa organizēšanai un komunikācijas veikšanai.

Personas datu apstrādes tiesiskais pamats ir Eiropas Parlamenta un Padomes 2016.gada 27.aprīļa regulas (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK 6.panta 1.punkta a), b), f) apakšpunkts, pretendenti, iesniedzot pieteikumu atlases konkursā, apliecina piekrišanu personas datu apstrādei pretendentu izvērtēšanai atbilstoši nolikuma prasībām. Personas datu apstrāde tiek veikta, lai pretendenti saņemtu inkubatora pakalpojumus un noslēgtu līgumu par dalību Inkubācijas programmā, kā arī, RSU leģitīmo interešu ievērošanai, t.i., RSU atpazīstamībai dalībnieki izmantos RSU inkubatora dalībnieka logo savas idejas mājaslapā un publicitātes materiālos.

Jūsu norādīto vai RSU Inkubācijas programmas norises laikā iegūto personas datu saņēmēji var būt RSU pilnvarotie darbinieki, kas ir iesaistīti Inkubācijas programmas realizēšanas procesā (tai skaitā komisijas locekļiem), pieaicinātie personas datu apstrādātāji, tiesībsargājošās un uzraugošās iestādes. Trešajai personai personas dati var tikt nodoti noslēgtā līguma ietvaros, lai veiktu kādu līguma izpildei nepieciešamu funkciju (piemēram, lai sniegtu kvalitatīvu pakalpojumu pasākuma dalībniekiem).

Jūsu pieteikuma anketā norādītais e-pasts, ja būsiet devis tam piekrišanu, var tikt izmantots, lai sniegtu Jums elektronisku informāciju par citām RSU aktivitātēm un organizētajiem pasākumiem vai piedāvājumiem un pakalpojumiem, kas, mūsuprāt, varētu Jūs īpaši interesēt. Ja piekrītat šādas informācijas saņemšanai, lūgums to atzīmēt veicot reģistrāciju. Dotā piekrišana ir spēkā līdz tās atsaukumam. Atteikties no turpmākas paziņojumu saņemšanas iespējams jebkurā brīdī, rakstot uz e-pastu \_\_\_\_\_\_\_\_\_\_\_\_\_\_\_\_\_.

Ar papildus informāciju par RSU veikto personas datu apstrādi, datu subjekta tiesībām t.sk. iesniegt iesniegumu un saņemt informāciju par datiem, iespēju iebilst pret datu apstrādi, to labošanu vai dzēšanu, pieprasīt piekļuvi saviem datiem, varat iepazīties RSU privātuma politikā:

LV - [www.rsu.lv/privatuma-politika](http://www.rsu.lv/privatuma-politika)

ENG [www.rsu.lv/privacy-policy](http://www.rsu.lv/privacy-policy)

**Pārzinis:**

Rīgas Stradiņa universitāte

Dzirciema iela 16, Rīga, LV-1007

e-pasts: [rsu@rsu.lv](mailto:rsu@rsu.lv);

tel.: 67409232

Par visiem personas datu apstrādes jautājumiem, ko veic RSU aicinām sazināties ar RSU datu aizsardzības speciālistu, rakstot e-pastu uz adresi [personu.dati@rsu.lv](mailto:personu.dati@rsu.lv) vai izmantojot augstāk minētos kontaktus.